**Anexa laHotărârea Consiliului Local al Municipiului Craiova nr.63/2020**

**Modificări ale Regulamentului de Organizare şi Funcţionare al Serviciului Public Management Spitale, Cabinete Medicale şi Creşe din municipiul Craiova, aprobat prin Hotărârea Consiliului Local al Municipiului Craiova nr.303/26.07.2018**

1. **art. 2** se modifică şi va avea următorul cuprins :

“ Serviciul Public Management Spitale, Cabinete Medicale şi Creşe Craiova este organizat şi funcţionează în baza Ordonanţei de Urgenţă nr. 57/2019 privind Coduladministrativ,

OUG nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, coroborate cu prevederile Legii 263/2007 privind înfiinţarea, organizarea şi funcţionarea creşelor, modificată prin Legea nr. 272/2009”.

1. .**art. 4** se modifică şi va avea următorul cuprins:

“ Serviciul Public Management Spitale, Cabinete Medicale şi Creşe din Municipiul Craiova este organizat în subordinea Consiliului Local Municipal, fiind instituţie publică de interes local cu personalitate juridică”.

1. **art. 7** se modifică şi va avea următorul cuprins:

„În cadrul serviciului funcţionează un număr de 92 cabinete medicale, dintre care 77 sunt cabinete medicale de medicina generala si 15 cabinete stomatologice, conform anexei 1 la prezentul regulament”.

1. **art. 15** se modifică şi va avea următorul cuprins:

“Serviciul Public Management Spitale, Cabinete Medicale şi Creşe din Municipiul Craiova cuprinde în structura sa organizatorică 4 servicii şi 2 compartimente, după cum urmează:

-Serviciul Management Spitale şi Cabinete Medicale;

-Serviciul Creşe;

-Serviciul Contabilitate, Buget, Resurse Umane, Sănătate şi Securitate în Muncă;

-Serviciul Aprovizionare, Administrativ, Secretariat, Arhivă;

-Compartiment Achiziţii Publice, Juridic;

-Compartiment Informatică.”

1. **art. 18** se modifică şi va avea următorul cuprins:

“Evaluarea performanţelor profesionale individuale pentru directorul general al serviciului se realizează de către persoana care este delegată de către primarul municipiului Craiova pentru coordonarea activitatii Serviciului Public Management Spitale, Cabinete Medicale şi Creşe din municipiul Craiova”.

1. **Se abrogă art. 20**, **21, 22, 23**
2. **art. 26** se modifică şi va avea următorul cuprins:

„În cadrul serviciului funcţionează un număr de 92 de cabinete medicale, după cum urmează:

* 77 cabinete medicale de medicină generală;
* 15 cabinete stomatologice, conform anexei 1 la prezentul regulament.”

1. **art. 50** se modifică şi va avea următorul cuprins:

” Coordonarea de specialitate a Serviciului Public Management Spitale, Cabinete Medicale şi Creşe din municipiul Craiova se face de către persoana care este delegată de către primarul municipiului Craiova”.

1. Anexa nr.1 la Regulamentul de Organizare şi Funcţionare al Serviciului Public Management Spitale, Cabinete Medicale şi Creşe din municipiul Craiova –**I** Cabinete medicale şcolare şi studenţeşti de medicină generală din Municipiul Craiova se modifică prin anularea poziţiei 56 şi poziţiei 58 şi se va renumerota în mod corespunzător.

**PREȘEDINTE DE ȘEDINȚĂ,**

**Bianca Maria Carmen PREDESCU**